WIE SE SKULD IS PLAASMOORDE NOU EINTLIK? | SAUK.co.za - Nuus.info
Het ons nie in 'n groef geval deur almal die skuld vir plaasmoorde te gee nie? Ons weet die aanvallers gaan nie ophou nie, ons weet die polisie is nie bevoeg om dit te keer nie en ons weet die regering is ons nie goedgesind om aandag aan plaasmoorde te gee nie. As jy weet 'n vuur is warm en jy druk jou hand daarin, wie se skuld is dit as jy brand?
Natuurlik is dit nie die gewenste nie, natuurlik is dit nie regverdig of juis nie, maar op die einde van die dag is dit die praktiese ding om te doen. Kom ons vat verantwoordelikheid vir plaasmoorde. As jy oud en alleen op 'n plaas is, moet jy weet jy is in gevaar. Moenie wonder daaroor nie, weet dit en tree so op. As jy dan nie dorp toe wil trek of 'n jong man of gesin op jou plaas kan akkomodeer nie, bewapen jouself, skakel in by jou bure om gereeld te kommunikeer, wees paraat, woon 'n kursus by, lees op oor die aard van die aanvalle. Kry jouself in 'n posisie waar jy nie verras word nie en verdedig jouself.
Ons het lui geword. Ons word ingesleep by hierdie idee dat ons blaam en verantwoordelikheid kan plaas op 'n regering wat ons weet nie omgee nie. As jy jou huiskat vra om tee te maak en jy vrek van die dors intussen, wie se skuld is dit? Die "regering" en die polisie het dit duidelik gemaak hulle is nie gepla hieroor nie. Kom ons wees gepla hieroor. Kom ons neem eienaarskap van ons veiligheid en hou op om gerieflik terug te sit en die ANC te balmeer. Dit is tog ons lewens waarvan ons praat hier.
As daar vannag, in Suid-Afrika, by jou huis mense inbreek om jou leed aan te doen en jy doen niks om hulle teen te staan nie, wie se skuld is dit? Deur die verantwoordelikheid na die volgende groep te wil aanskuif, doen jy dieselfde as die regering wat apartheid vir alles blameer… En ons almal is al gatvol daarvoor…
● Kry heel eerste jou gedagtegang reg. Glo dat misdaad met JOU OOK KAN GEBEUR, enige tyd, enige plek en op enige manier.
● Weet dat die vyand blitsig en onverwags toeslaan, wanneer ons dit die minste verwag – hulle sukses lê juis daarin!
● Kry jou beveiliging en ook 'n veiligheidsplan in orde – onthou, more is vir niemand gewaarborg nie.
● Werk saam en staan saam met jou bure en plaaslike Plaaswag / Plotwag / Buurtwag / GPF. As dit nie aktief is nie, RAAK BETROKKE en kry dit aktief!
● Let op vir vreemde voetgangers, voertuie en spore, asook vreemde gedrag by jou plaaswerkers. Ek laat my nie vertel 'n plaasaanval word oor weke en selfs maande beplan en GEEN plaaswerker dra kennis van dit nie!
● Let op vir "gevegsaanduidings", "tekens" of "Afrika tekens". Moet dit NIE WEGVAT NIE, maar kry hulp in van iemand wat dit KAN HANTEER soos AKSKA – dit kan jou lewe red as dit reg hanteer word.
● Daar is vandag geen, geen, MAAR GEEN manier hoe mens SONDER 'n alarmstelsel en vroee waarskuwing sensors, buite die huis, veilig kan slaap in Suid Afrika nie. Persoonlik debatteer ek nie meer oor hierdie punt nie, gladnie – dis jou lewe, jy maak daarmee wat jy wil?
● Moet nie, MOET NIE, MOET NIE UITGAAN om ondersoek in te stel as iets verkeerd loop op jou werf nie – KRY EERS HULP IN VAN BUITE AF!
● Ons KAN hierdie oorlog WEN, sonder die "regering" of "hulp uit die buiteland" of ENIGE ANDER VALS HOOP, maar dan moet ons, ons self blitsig in die regte rat kry en vorentoe beur.
● Wees paraat, wees gereed, wees gelowig en wees vol hoop. Ons moet nooit hoop verloor nie – dit is presies wat almal wat teen die boere is, wil regkry!
● Onthou, by die Almagtige Vader van hemel en aarde, is NIKS onmoontlik nie, maar dan moet ons WAAK en bid!